CELEX: 32009R0888
Language: lt
Date: 2009-09-25 00:00:00
Title: 2009 m. rugsėjo 25 d. Komisijos reglamentas (EB) Nr. 888/2009 dėl leidimo metionino hidroksianalogo cinko chelatą naudoti kaip mėsinių viščiukų pašarų priedą (Tekstas svarbus EEE)

26.9.2009   
            
            
               LT
            
            
               Europos Sąjungos oficialusis leidinys
            
            
               L 254/71
            
         
      KOMISIJOS REGLAMENTAS (EB) Nr. 888/2009
   2009 m. rugsėjo 25 d.
   dėl leidimo metionino hidroksianalogo cinko chelatą naudoti kaip mėsinių viščiukų pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo metionino hidroksianalogo cinko chelato preparatą naudoti kaip mėsinių viščiukų pašarų priedą, priskirtiną priedų kategorijai „maistiniai priedai“.
            
         
               (4)
            
            
               Europos maisto saugos tarnybos (toliau – Tarnyba) 2009 m. balandžio 2 d. pateiktoje nuomonėje nurodoma, kad metionino hidroksianalogo cinko chelato naudojimas mėsiniams viščiukams nedaro nepageidaujamo poveikio gyvūnų sveikatai, žmonių sveikatai ar aplinkai (2). Tarnyba taip pat padarė išvadą, kad produktas, naudojamas kaip mėsinių viščiukų pašarų priedas, nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti suteikti leidimą. Pagal šią nuomonę ir 2008 m. balandžio 16 d. (3) pateiktą nuomonę šį naudojamą preparatą galima laikyti cinko šaltiniu, ir preparatas atitinka mėsiniams viščiukams skirto maistinio priedo kriterijus. Tarnyba rekomenduoja atitinkamas naudotojų saugos priemones. Ji nemano, kad reikia nustatyti konkrečius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugsėjo 25 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  EMST leidinys (2009 m.) 1042, p. 1–8.
   
      (3)  EMST leidinys (2008 m.) 694, p. 1–16.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Elemento (Zn) kiekis mg/kg visaverčio 12 % drėgnio pašaro
               
            
                  
                     Maistinių priedų kategorija. Funkcinė grupė: mikroelementų junginiai
                  
               
            
                  3b6.10
               
               
                  —
               
               
                  Metionino hidroksianalogo cinko chelatas
               
               
                  
                               
                           
                           
                              Priedo apibūdinimas
                              
                                           
                                       
                                       
                                          Metionino hidroksianalogo cinko chelatas, kurio sudėtyje yra ne mažiau kaip 16 % cinko ir 80 % (2-hidroksi-4-metiltio) butano rūgšties
                                       
                                    
                                           
                                       
                                       
                                          Mineralinė alyva: ≤ 1 %
                                       
                                    
                        
                               
                           
                           
                              Analizės metodas (1)
                              
                              Induktyviai susietos plazmos atominė emisinė spektrometrija (ICP–AES) pagal EN 15510:2007
                           
                        
               
                  Mėsiniai viščiukai
               
               
                  —
               
               
                   
               
               
                  150 (iš viso)
               
               
                  
                              1.
                           
                           
                              Priedas maišomas su pašarais kaip premiksas.
                           
                        
                              2.
                           
                           
                              Naudotojų sauga: tvarkant produktą reikia dėvėti kvėpavimo takų apsaugos priemones, saugos akinius ir pirštines.
                           
                        
               
                  2019 m. spalio 16 d.
               
            
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje http://irmm.jrc.ec.europa.eu/crl-feed-additives